ທະຫານບ້ານຄຣິສຕຽນ ໄດ້ຮັບການຊ່ວຍເຫຼືອ ຈາກ ນັກລົບເກົ່າ ອາເມຣິກັນ 
ຢູ່່ກົງໆໄປ​ທາງ​ພາກ​ເໜືອ​​​ຂອງ​ເມືອງ Mosul ທີ່​ປະ​ເຊີນ​​​ໜ້າ​ກັບ​ກຸ່ມລັດ​ອິສລາມນັ້ນ ມີ​​ເຂດນ້ອຍໆ​ເຂດນຶ່ງ​ ທີ່ທະຫານບ້ານຄຣິສຕຽນ ຍັງຄວບຄຸມຢູ່.
ຢູ່່ທາງພາກເໜືອຂອງເມືອງ Mosul ແລະປະເຊີນໜ້າໂດຍກົງກັບກຸ່ມ ລັດອິສລາມ ມີເຂດ ນ້ອຍໆເຂດນຶ່ງທີ່ຖືກຖີ້ມລະເບີດ ແລະບັນດາໝູ່ບ້ານທີ່ປະຖີ້ມໄປໂດຍຊາວຄຣິສຕຽນ ແຕ່ ວ່າມີບ້ານໆໜຶ່ງທີ່ຍັງມີຄົນຢູ່ Sharon Behn ນັກຂ່າວວີໂອເອ ໄດ້ໂອ້ລົມກັບພວກນັກລົບ ຊາວຄຣິສຕຽນທີ່ປະກອບອາວຸດຈຸ ນ້ອຍໆຈຸນຶ່ງ ທີ່ໄດ້ມີການຕັດສິນໃຈຢ່າງເດັດດ່ຽວໃນ ການປ້ອງກັນຂົງເຂດ ທີ່ຊາວຄຣິສຕຽນອາໄສຢູ່ ຊຶ່ງນັບມຶ້ຍັລຫລຸດນ້ອຍຖອຍລົງໃນປະ ເທດ ອີຣັກ ແລະມີຊາວອາເມຣິກັນສອງຄົນກຳລັງໃຫ້ການຊ່ວຍເຫລືອແກ່ເຂົາເຈົ້າ ກິ່ງສະຫັວນ ມີລາຍລະອຽດກ່ຽວກັບເລື້ອງນີ້ ມາສະເໜີທ່ານ ມີນັກລົບທີ່ເປັນຊາວຄຣິສຕຽນປະມານ 50 ຄົນຢູ່ບ້ານແຫ່ງນີ້ ພ້ອມແລ້ວ ທີ່ຈະສູ້ລົບກັບ ກຸ່ມ “Daesh” ຫລືພວກລັດອິສລາມຫົວຮຸນແຮງຈັດ ແລະມີຊາວອາເມຣິກັນສອງຄົນ ທ່ານ Dan ແມ່ນມາຈາກລັດ Michigan ທ່ານ Dan ເປັນທະຫານຜ່ານເສິກ ໃນສະໄໝສົງຄາມອີຣັກ ລະຫວ່າງປີ 2005 ຫາ 2006 ແລະທ່ານກ່າວວ່່າ ທ່ານກັບຄືນມາເພື່ອຊ່ວຍ ທ່ານ Dan ກ່າວວ່າ “ຂ້າພະເຈົ້າມາທີ່ນີ້ ໂດຍຫວັງວ່າ ຈະເຂົ້າຍຶດເອົາເມືອງ Mosul ຄືນ ມາ ແລະຂັບໄລ່ກຸ່ມ Daesh ອອກຈາກອີຣັກ ” ພວກນັກລົບຂອງກຸ່ມລັດອິສລາມ ມັກມາທົດສອບຢູ່ເຂດແນວໜ້າບ່ອນນີ້ເປັນປະຈຳ ກຳລັງ Peshmerga ຂອງຊາວເຄີດກໍຢູ່ໃກ້ໆນີ້ ທະຫານບ້ານຄຣິສ ຕຽນກ່າວວ່າ ເຂົາ ເຈົ້າຈະບໍ່ປະຖິ້ມທີ່ໝັ້ນແຫ່ງນີ້ ພັນເອກ Sameer Ohara ຜູ້ບັນຊາການທະຫານບ້ານຄຣິສຕຽນ ກ່າວວ່າ “ນີ້ແມ່ນດິນ ແດນຂອງພວກເຮົາ ພວກເຮົາຕ້ອງປົກປັກຮັກສາໄວ້ ພວກເຮົາຕ້ອງຮັກສາໄວ້ບໍ່ໃຫ້ຕົກຢູ່ ໃນກຳມືຂອງກຸ່ມ Daesh ເພາະວ່ານີ້ແມ່ນຜືນແຜ່ນດິນແມ່ເຮົາ ແລະພວກເຮົາຕ້ອງປ້ອງ ກັນແຜ່ນດິນທັງໝົດ ເພື່ອນຳເອົາປະຊາຊົນຂອງພວກເຮົາກັບມາບ້ານເຮືອນຂອງເຂົາ ເຈົ້າ ” ພວກເຂົາເຈົ້າຍັງຂາດເຂີນທັງອຸບປະກອນ ແລະປະສົບພະການ ແຕ່ເຂົາເຈົ້າໄດ້ຕັດສິນໃຈຢ່າງແນ່ວແນ່ແລ້ວ ທີ່ຈະຢູ່ທີ່ນີ້ເພື່ອຕໍ່ສູ້ ທ້າວ Ramen Khoshaba ທະຫານບ້ານ ທີ່ເປັນຊາວຄຣິສຕຽນ Assyrian ກ່າວວ່າ “ເພາະວ່າເຂົາເຈົ້າເປັນອ້າຍນ້ອງຂອງພວກເຮົາ ພວກເຮົາເປັນຊາວຄຣິສຕຽນ ເພື່ອວ່າ ພວກເຮົາຈະໄດ້ດິນແດນຂອງພວກເຮົາຄືນມາ ເພື່ອໃຫ້ປະຊາຊົນໄດ້ກັບຄືນມາສູ່ບ້ານ ເຮືອນເຂົາເຈົ້າ ພວກທະຫານບ້ານເຫລົ່ານີ້ບໍ່ໄດ້ຮັບການຝຶກແອບໃຫ້ເປັນນັກລົບ ແຕ່ຖ້າຫາກ ພວກເຂົາ ເຈົ້າໜີໄປ ພວກເຂົາເຈົ້າຈະສູນເສຍດິນແດນຂອງພວກເຂົາເຈົ້າ ທ່ານ James ຊຶ່ງເປັນທະຫານຜ່ານເສິກ ຈາກສະຫະລັດ ອີກຄົນນຶ່ງ ກ່າວວ່າ “ນີ້ແມ່ນ ພວກປະຊົນທຳມະດາສາມັນ ເຂົາເຈົ້າບາງຄົນ ມີວຽກການເຮັດເປັນປົກກະຕິ ເຂົາເຈົ້າພາ ກັນອອກມາທີ່ນີ້ ເພື່ອພະຍາຍາມຮັກສາດິນແດນບ້ານເຮືອນຂອງເຂົາເຈົ້າ ຂ້າພະເຈົ້າມາ ທີ່ນີ້ ເພື່ອໃຫ້ການຊ່ວຍເຫລືອ ”